The Immaculate Collection

The Immaculate Collection este primul "best of" al cântăreței americane Madonna, lansat pe 13 noiembrie 1990 de Sire Records. Albumul conține cele mai mari hituri ale ei din 1983 până în 1990, plus două noi trackuri, "Justify My Love" și "Rescue Me". Este cel mai bine vândut album al Madonnei în Statele Unite ale Americii (11 milioane de copii vândute) și cel mai bine vândut album al ei în toată lumea, cu 30 de milioane de copii vândute. În Marea Britanie compilația s-a vândut în 3.9 milioane de exemplare, devenind astfel cea mai de succes artistă a tuturor timpurilor în topul albumelor.
Madonna a dedicat albumul "Papei, divina mea inspirație". Această afirmație i-a făcut pe mulți să creadă că se referă la Papa Ioan Paul al II-lea, dar îi era dedicat de fapt fratelui ei, Christopher Ciccone, care a petrecut anul în turneu cu ea ("Papa" este o poreclă de-a lui).
S-a decis ca un mix de balade și hituri pop-dance să fie incluse, cu toate că nu a fost loc pentru toate melodiile lansate de artistă; cele mai notabile hituri absente sunt: "Angel", "Dress You Up", "True Blue", "Who's That Girl", "Causing a Commotion", "Oh Father", "Keep It Together" și "Hanky Panky".
"Justify My Love" a fost primul single care a promovat albumul. Poeta Ingrid Chavez a declarat că a scris o parte din versuri, alături de Lenny Kravitz. Melodia a ajuns #1 în S.U.A. și #2 în Marea Britanie. Al doilea single, "Rescue Me", lansat la începutul anului 1991, a devenit de asemenea un hit Top10.
Mulți fani au scos în evidență numeroasele hituri care lipseau, așa că Warner Bros. a lansat un EP în Europa și Marea Britanie, intitulat "The Holiday Collection", care avea același design ca The Immaculate Collection. "Holiday", alături de "True Blue", "Who's That Girl" și "Causing a Commotion" au fost incluse. Relansarea melodiei "Holiday" a ajuns pe locul #5 în UK, la fel ca și relansarea baladei "Crazy for You".
La sfârșitul anilor '90, după mai mult de 20 de milioane de copii vândute, Cartea Recordurilor a declarat că The Immaculate Collection este cea mai vândută compilație, lansată vreodată de o artistă și a fost inclusă în unele liste de genul "albumele mileniului". În 2003, albumul a fost clasat pe locul #278 în topul Rolling Stone, "Cele mai bune albume ale tuturor timpurilor". În noiembrie 2006 album a fost confirmat de "British Phonographic Industry", ca fiind cel mai bine vândut album al unei artiste în istoria britanică, și al zecelea ca vânzări, de orice artist.
Decizia Madonnei de a include variante ușor remixate ale pieselor în locul variantelor originale a fost criticată de mai mulți, cel mai puțin apreciat fiind remixul realizat pentru „Like a Prayer”.
NME l-a numit ca fiind unul din cele mai bune albume pop.
De pe acest album, Madonna a lansat patru melodii.
The Immaculate Collection a fost inclus BMG Music Club în lista celor mai vândute albume în S.U.A. pe locul #10. Pe 12 martie, 2006 albumul a reintrat în topul UK la mai mult de 15 ani după lansare, pe locul #38 (a ajuns #1 când a fost lansat original, în 1990). Albumul promovat atunci, Confessions on a Dance Floor era și el în Top20, pe locul #13. Albumul a stabilit un record în Irlanda; în 2006, albumul s-a reîntors în topul oficial al albumelor în această țară, intrând pe locul #21, având o poziție mai mare decât "Confessions on a Dance Floor", care era pe locul #95.